ปชป.ซัด เต้น อย่าโหนกระแส ปม ถอนตัวร่วม รบ.ตอกใบ้กิน สมัยโกงจำนำข้าว 
น.ส.ศิริภา อินทวิเชียร รองโฆษก ปชป.ซัด เต้น ณัฐวุฒิ โหนกระแส เย้ย ใบ้กินโกงจำนำข้าว สมัยคุมกระทรวงพาณิชย์ เป็นรมช.ก็ตอบสื่อไม่ได้เมื่อวันที่ 11 มี.ค. น.ส.ศิริภา อินทวิเชียร รองโฆษกพรรคประชาธิปัตย์ กล่าวถึงกรณี นายณัฐวุฒิ ใสยเกื้อ อดีตแกนนำ นปช. ระบุพาดพิงหัวหน้าพรรคประชาธิปัตย์ และนายชวน หลีกภัย ประธานสภาฯ ในลักษณะใช้ลีลาการเมืองพลิ้วไปพลิ้วมา แล้วร่วมรัฐบาลกันต่อไป ว่า เข้าใจดีว่า นายณัฐวุฒิ เคยสังกัดพรรคการเมืองที่ไม่นิยมปฏิบัติตามกฎหมาย จนทำให้ต้องถูกยุบไปแล้วหลายครั้ง กรณีที่พาดพิงนายชวน หลีกภัย ประธานรัฐสภา ทั้งที่รู้ดีว่า ตามกฎหมายรัฐธรรมนูญ จะไม่สามารถดำรงตำแหน่งใดๆในพรรคการเมืองได้ ที่นายชวน ไม่ตอบคำถามเกี่ยวกับพรรคประชาธิปัตย์นั้น มารยาททางการเมืองแบบนี้อาจหาไม่ได้จากนายณัฐวุฒิส่วนที่นายจุรินทร์ ลักษณวิศิษฏ์ หัวหน้าพรรคประชาธิปัตย์ ระบุว่า ทั้งหมดอยู่ที่มติพรรคนั้น ก็ถูกต้องแล้ว นายณัฐวุฒิ คงไม่เข้าใจวิถีความเป็นประชาธิปไตยภายในพรรคการเมือง พรรคที่นายณัฐวุฒิ สังกัดคงไม่มี และคงต้องทำตามที่นายชี้นิ้วสั่งอย่างเดียว พ่วงกับการใช้วาทกรรม โหนกระแส โดยไม่คิดดูตัวเองในสมัยเป็น รมช.พาณิชย์ ที่ใบ้รับประทานตอบสื่อไม่ได้ ในกรณีทุจริตจำนำข้าว ฉะนั้นอย่าได้แม้แต่คิดที่จะเอาคำพระที่เขาใช้ด่าคนอย่างนายณัฐวุฒิ ว่า เมื่อถึงคราววินาศ ปัญญาก็วิปริต มาใช้กับผู้ที่ทำงานเพื่อประเทศชาติบ้านเมือง เพราะในขณะนี้รัฐมนตรีทุกกระทรวงของพรรคประชาธิปัตย์ กำลังเดินหน้าแก้ปัญหาของประชาชนอย่างเต็มที่
น.ส.ศิริภา อินทวิเชียร รองโฆษก ปชป.ซัด เต้น ณัฐวุฒิ โหนกระแส เย้ยใบ้กินโกงจำนำข้าว สมัยคุมกระทรวงพาณิชย์ เป็นรมช.ก็ตอบสื่อไม่ได้ 
ใบ้กิน,รองโฆษกปชป.,ประชาธิปัตย์,โกงจำนำข้าว,ศิริภา อินทวิเชียร,ณัฐวุฒิ ไสยเกื้อ,แกนนำนปช.,ข่าวทั่วไป